Какво представлява процедурата склеротерапия?
Това е миниинвазивен метод за лечение на разширени вени, но въпреки това, той се прилага единствено и само от медицински лица. Самата процедура представлява инжектиране на склерозиращ агент (склерозант) във варикозно променената вена. Основната цел е да се слепят стените на увредената вена, като по този начин кръвотокът бъде пренасочен към съседните, здравите вени. Цялата процедура трае не повече от половин час.